Tarrayt-is, ad teddem temsejjit timellalin n tyaziṭ taberkant, ad ten-tessers nnig n uqerru n umuḍin-nni ad ten-tessens fell-as, azekka-nni ad t-ɣer fell-asent ad as-tini : « A tamellalt a tin i d ilulen deg lqibla, εennaɣ-am rebbi d nbi ad tekkseḍ lxelεa yellan deg mmi-s neɣ yelli-s n ḥewwa ». Imir timellalin-nni ad ten-tawi anda tella tlisa, ad t-eɣz ad as-tini : « Ay qeḍεeɣ d lxelεa ». Ad ternu ad tcehhed tlata tikal ad ten-termel.